Oba

Oba () ir upe Krievijā, viena no lielākajām pasaules upēm. Tās garums ir  (kopā ar Katuņu — , ar Irtišu — ). Sākas Altajā, satekot Bijai un Katuņai. Vidustecē un lejtecē Oba plūst pa Rietumsibīrijas līdzenumu, kur upes krasti ir lēzeni, vietām pārpurvoti. Ietek Obas grīvlīcī un tālāk  Karas jūrā. Obas grīvlīcis ir garākais pasaulē — apmēram . Upe izmantota kuģniecībā, pa to pludina kokmateriālus.

 Lielākās pietekas un satekupes 
Obas galvenā pieteka ir Irtiša — tās garums () par  pārsniedz pašas Obas garumu.

Lielākās kreisā krasta pietekas:
 Katuņa (688 km; satekupe),
 Pesčanaja (276 km),
 Anuja (327 km),
 Čariša (547 km),
 Aļeja (858 km),
 Šegarka (382 km),
 Parabeļa (308 km),
 Vasjugana (1082 km),
 Boļšojjugana (1063 km),
 Irtiša (4248 km),
 Ziemeļu Sosjva (754 km),
 Ščučja (565 km).

Lielākās labā krasta pietekas:
 Bija (301 km; satekupe),
 Čumiša (644 km),
 Berda (363 km),
 Iņa (663 km),
 Toma (827 km), 
 Čulima (1799 km),
 Keta (1621 km), 
 Tima (950 km),
 Kijevskijjogana (339 km),
 Vaha (964 km),
 Vatinskijjogana (593 km), 
 Tromjogana (581 km),
 Pima (390 km),
 Ļamina (420 km),
 Kazima (659 km),
 Poluja (369 km).

 Tecējums 
Obas faktiskā augštece ir Katuņas upe — par Obu upe kļūst tikai vietā, kur satek Bija un Katuņa. Tecēšanas sākumā Oba ir ļoti līkumaina, met cilpas, tā tek dažādos virzienos — gan uz ziemeļiem, gan uz rietumiem. Altaja novadā tā tek caur Barnaulu, tad tā tek pa Altaja novada un Novosibirskas apgabala robežu. Novosibirskas apgabalā tās krastos atrodas Novosibirskas pilsēta. Tālāk uz ziemeļiem, jau Tomskas apgabalā, tajā ietek Toma, pēc tam Čulima. Pēc Čulimas ietekas vietas upe pamazām pagriežas rietumu virzienā un tajā ietek Ketas upe. Hantu-mansu autonomajā apvidū upes krastos atrodas Ņižņevartovska, Surguta, Ņeftejuganska un vēl dažas lielas pilsētas. Pēc Hantimansijskas pilsētas upe pagriežas uz ziemeļiem, turklāt jau šajā vietā Obai sākas delta. Netālu no Obas ietekas Obas līcī, tās krastos atrodas Saleharda. Pēc šīs vietas upe krietni paplašinās un ietek Obas līcī.

 Atsauces 

 Ārējās saites 

Kategorija:Krievijas upes
Kategorija:Ziemeļu Ledus okeāna baseina upes
Kategorija:Altaja novads
Kategorija:Oba
Kategorija:Novosibirskas apgabals
Kategorija:Tomskas apgabals
Kategorija:Hantu-Mansu autonomais apvidus — Jugra
Kategorija:Jamalas Ņencu autonomais apvidus